CELEX: 62008CA0447
Language: da
Date: 2010-07-08 00:00:00
Title: Forenede sager C-447/08 og C-448/08: Domstolens dom (Fjerde Afdeling) af 8. juli 2010 — straffesager mod Otto Sjöberg (sag C-447/08) og Anders Gerdin (sag C-448/08) (anmodninger om præjudiciel afgørelse fra Svea hovrätt — Sverige) (Fri udveksling af tjenesteydelser — hasardspil — udbud af hasardspil over internettet — reklame for spil, der afholdes i andre medlemsstater — aktiviteter, der er forbeholdt offentlige eller ikke-kommercielle organer — strafferetlige sanktioner)

28.8.2010   
            
            
               DA
            
            
               Den Europæiske Unions Tidende
            
            
               C 234/8
            
         Domstolens dom (Fjerde Afdeling) af 8. juli 2010 — straffesager mod Otto Sjöberg (sag C-447/08) og Anders Gerdin (sag C-448/08) (anmodninger om præjudiciel afgørelse fra Svea hovrätt — Sverige)
   (Forenede sager C-447/08 og C-448/08) (1)
   
   (Fri udveksling af tjenesteydelser - hasardspil - udbud af hasardspil over internettet - reklame for spil, der afholdes i andre medlemsstater - aktiviteter, der er forbeholdt offentlige eller ikke-kommercielle organer - strafferetlige sanktioner)
   2010/C 234/12
   Processprog: svensk
   
      Den forelæggende ret
   
   Svea hovrätt
   
      Part i hovedsagen
   
   Otto Sjöberg (sag C-447/08) og Anders Gerdin (sag C-448/08)
   
      Sagens genstand
   
   Anmodning om præjudiciel afgørelse — Svea hovrätt — fortolkning af artikel 12 EF, 43 EF, 49 EF og 54 EF — national lovgivning ifølge hvilken det udelukkende er strafbart at fremme deltagelse i et lotteri, såfremt det er afholdt i en anden medlemsstat
   
      Konklusion
   
   
               1)
            
            
               Artikel 49 EF skal fortolkes således, at bestemmelsen ikke er til hinder for en medlemsstats lovgivning som den i hovedsagerne omhandlede, som forbyder reklame over for personer, som er bosiddende i denne medlemsstat, for hasardspil, der afholdes i andre medlemsstater af private foretagender for vindings skyld.
            
         
               2)
            
            
               Artikel 49 EF skal fortolkes således, at bestemmelsen er til hinder for en medlemsstats lovgivning, som fastsætter en ordning med enerettigheder for hasardspil, og hvorefter reklame for disse spil, der afholdes i en anden medlemsstat, er undergivet strengere sanktioner end reklame for sådanne spil, der afholdes på medlemsstatens område uden tilladelse. Det tilkommer den forelæggende ret at prøve, om dette er tilfældet med den i hovedsagerne omhandlede nationale lovgivning.
            
         
      (1)  EUT C 327 af 20.12.2008.